ming030890/wiki-yue-high-quality huggingface dataset:
張耀揚

張耀揚（英文：Roy Cheung，1963年7月20號—），籍貫廣東，香港出世，香港男演員，以演繹反派同黑幫人物而出名。1986年，做模特兒時畀林嶺東發掘，拍咗《龍虎風雲》；之後轉到電影圈發展，拍咗約90部電影。
張耀揚憑佢嘅粗獷外型同冷酷眼神，多次演反派角色，為人所熟悉嘅有《古惑仔》系列中扮演嘅反派。2000年憑《鎗火》奪得香港電影金紫荊獎最佳男配角，佢演技獲得肯定；2003年喺《無間道II》中，全片不發一言嘅演出更技驚四座。
張耀升

張耀升，MBG（英文：Thomas Cheung，1986年3月17號—2016年6月21號）係香港消防處高級消防隊長，亦係消防及救護學院公路拯救教官。2016年6月21號晚七點幾，張耀升喺淘大工業村迷你倉大火救火期間，因為環境突變撤退唔切而昏迷，最後救唔返，得年30歲，係呢場大火第一位殉職嘅消防員。
張耀坤

張耀坤（粵拼：zoeng1 jiu6 kwan1；1981年4月7號—）係一位中國內地嘅足球員，遼寧省大連市人，司職後衛。而家效力緊廣州富力。

生涯
其實佢最先喺1998年開始喺大連萬達隊（而家已經解咗散）踢波，跟住攞咗甲A聯賽（而家係中超）嘅冠軍而入咗U15隊。喺2000年重入咗U18隊嘅同時，攞埋亞青盃嘅季軍。喺2005年甚至租借到四川冠城，直到2006年先至返到大連實德踢波。由於2011年嘅大連實德隊出咗事，搞到佢俾嗰時主教練（朴成華）丼到預備隊都有，直到主教練走咗佬為止。不過大連實德隊喺2012年底解咗散之後，到咗2012年12月18號先至正式加入廣州富力度踢波。
張致恒

張致恒（英文：Steven Cheung Chi Hang，1984年11月10號—），係香港男藝人，前男子組合Boy'z成員，而家係香港無綫電視部頭合約藝員。
2019年7月疑一腳踏五船消息傳出後，Boy'z演唱會被撤回。佢老婆雯雯喺IG話希望大家畀機會「爸爸盡責任陪伴BB成長」，張致恒之後亦發言道歉話同雯雯一齊嘅時候未同正印女友梁皓恩（April）分手，對佢哋感到愧疚咁話。
2021年，張致恒獲邀參與「培生擂台：無敵盃」打拳比賽，對手係YouTuber 大J。

演出
呢個表唔完整，歡迎加料。
張舉能

張舉能，GBM（英文：Andrew Cheung Kui-nung，1961年9月24號—）係前香港終審法院常任法官，現香港終審法院首席法官（中文：香港終審法院首席法官），喺2021年上任。
就係香港

《就係香港》（粵拼：zau6 hai6 hoeng1 gong2；英文：Being Hong Kong），係本香港雜誌，係本季刊，2018年開始發行。佢由《香港01》前總編輯龍景昌、前執行總編輯黃寶玉同埋《明報周刊》前創意總監黃炳培嘅《就係媒體》出。
呢本中文雜誌嘅內容跟時下香港中文傳媒唔同，喺香港媒體嘅政治光譜入面位置特殊，冇提過自己立場，冇乜負面新聞同評論，只講關於香港嘅故事，例如歷史、地理、生態、語文、飲食文化、音樂、港產片咁，而香港政治就冇乜點提。
就算得你一個觀眾

《就算得你一個觀眾》（Standby House Light Out）係香港無綫電視製作嘅真人騷節目，由鄧智堅、朱柏謙、黃頌明主持，何遠東、吳嘉儀等演出。節目由2022年6月23號到8月11號逢禮拜四22:00-22:30喺J2播，2022年8月24號到9月7號改做逢禮拜三22:00-22:30播。

節目調動
2022年7月28號：由於直播《賽馬直擊—蘭秀錦標賽馬日》，所以停播一次。
2022年8月18號：由於直播《賽馬直擊—約克郡橡樹大賽日》，所以停播一次。
就係媒體

就係媒體有限公司，簡稱就係媒體（粵拼：zau6 hai6 mui4 tai2；英文：Being Media Limited）係一間喺2018年成立，總部設喺香港嘅傳媒企業。主要從事季刊《就係香港》出版，由《香港01》前總編輯龍景昌、前執行總編輯黃寶玉同埋《明報周刊》前創意總監黃炳培成立。

背景
龍景昌之前係《香港01》嘅總編輯，由頭一手一腳開辦《香港01》，創刊做到2018年3月先走，連同黃寶玉同埋黃炳培全部都喺《明報周刊》做過，之後三個一齊過檔搞《就係媒體》。
由於龍景昌同香港01老細于品海好熟，仍然係南海控股、南海旗下《大地傳播》、《多維傳媒》，《香港01》、《香港零一媒體》嘅董事。而于品海係南海控股嘅主要股東同董事會主席。佢專登澄清話于品海、《香港01》同《就係媒體》無關係，係獨立營運。

龍景昌任內爭議
内文：香港01 § 政治立場同爭議
龍景昌任內嘅《香港01》涉及過唔少同政治立場同編採自主有關嘅紛爭。

刪改六四事件解密檔案報道
《香港01》喺2017年12月曾經發表一篇關於六四事件嘅文章，引述英國駐華大使館嘅解密資料，但原文發出後被撤換，略過咗好多原文嘅細節，亦刪減咗好多對解放軍士兵入城時嘅具體情況描述。
被修改嘅內容包括：
描述中國解放軍27軍喺天安門清場嘅時候，刪咗士兵向學生、平民同冇武器嘅士兵發動「無差別攻擊」嘅字眼。
無武器嘅士兵同學生被到達現場嘅軍車「射殺」，修改後變成佢哋「中槍」。
引述英方報告指裝甲車多次輾過屍體將佢哋壓成「餡餅」，附有英文原文，但呢啲文字同英文原文後來被刪去。
龍景昌接受《眾新聞》訪問時回應，被刪去係因為報道方式問題。
就算過咗十年

《就算過咗十年》（韓文：십년이 지나도；英文：Even After 10 Years）係韓國歌手朴軫永出嘅第四張錄音室專輯。喺1998年1月2號由發行。

簡介
呢隻碟收錄咗10隻歌。
尸羅精舍

尸羅精舍（粵拼：si1 lo4 zing1 se3）係香港新界屯門青山村嘅佛寺，近住香港專業教育學院屯門分校，屋苑好似山景村、龍門居，同千年古剎青山禪院，係香港現存佛教老道場之一，亦係少有嘅律宗淨土淨修道場。

簡介
尸羅精舍係一間傳統漢傳大乘佛教全男眾嘅寺院，喺1949年創立，開山祖師係體敬老和尚，法脈臨濟，宗派屬南山律宗同淨土宗。
宗風係「稽首禮諸佛及法比丘僧，今演毗尼法，令正法久住」。一眾比丘必須一律遵守戒律明文規定嘅開遮持犯，例如搭衣持缽、過中不食、結解大界同淨地，每半月說戒，如法懺悔，平時打板集眾作羯磨法，每年結夏安居並自恣，唔留女眾住宿，唔攀緣，唔做生意，唔接經懺佛事。
就是情歌

《就是情歌》係香港歌手李克勤嘅唱片，喺1994年12月27日推出。
屋簷

屋簷，係屋頂邊凸出引雨水滴落地嘅上蓋。
《同一屋簷下》、簷前滴水就係指嗰度。
屋頂

法國博訥主宮醫院有個好鈄嘅屋頂。
屋頂係指建築物最頂頭嘅部份，主要用途係遮風擋雨，既可以係平頂，又可以係斜頂、圓頂等等。
屋良有作

屋良有作 ，係日本嘅一個男配音員。

配音作品一覽
呢個表唔完整，歡迎加料。
屋蘭士街休憩處

屋蘭士街休憩處，香港公園之一，遊樂場之一，喺半山屋蘭士街，英文叫Oaklands Avenue Sitting-out Area。行政上歸中西區。設施有狗公園、寵物公園。
屋邨遊樂團

《屋邨遊樂團》（英文：Public Housing Outing），係香港電視廣播有限公司製作嘅資訊節目，主要係介紹香港各區嘅公共屋邨，係《街市遊樂團》續作。
節目有兩輯：第一輯由江美儀、滕麗名、陳浚霆、梁嘉琪主持，2017年3月5號到4月30號逢禮拜日晚19:30－20:00喺翡翠台播，一共8集；第二輯（慶祝香港房屋協會70周年）由江美儀、滕麗名、麥長青主持，2018年4月8號到4月29號逢禮拜日晚19:30－20:00喺翡翠台播，一共4集。

節目調動
2017年3月26號：由於播特備新聞節目《新特首》，所以暫停播映。
屋崙體育館

屋崙體育館（粵讀：uk¹ leon⁴ tai² juk⁶ gun²）亦即係屋崙─亞拉米達郡競技場（英文：Oakland-Alameda County Coliseum，一般簡稱屋崙體育館，喺三藩市灣區當地更簡稱為體育館，The Coliseum），係位於美國加利福尼亞州屋崙市嘅多用途運動場，可以畀棒球、足球同埋美式足球比賽之用，同附近嘅甲骨文體育館組成三藩市灣區最大嘅體育園區。
屋崙─亞拉米達郡體育館目前係美國職業棒球大聯盟屋崙運動家隊同埋國家美式足球聯盟屋崙突擊者隊嘅主場地。職業足球大聯盟嘅聖荷西地震隊當觀眾人數較多時，亦會用本場作為主場。

歷史
1964年4月15號動工
1966年9月18號啟用
呢個體育場叫過做：Network Associates Coliseum（1998～2004年）同埋McAfee體育館（McAfee Coliseum，2004～2008年）。

交通
喺三藩市灣區各大型運動場地當中，以屋崙-亞拉米達郡體育館嘅交通最方便。灣區捷運設有體育館／屋崙機場站，美國國鐵首府通道亦喺同一度設體育館站方便轉車，三藩市半島同埋東灣各城鎮可以搭由捷運去，聖荷西地區就可以搭首府通道列車。體育館位於880號州際公路旁，自己揸車亦相當方便。
屋蘭士街

屋蘭士街（Oaklands Avenue）係香港香港島西半山一條路，北接列堤頓道，南接羅便臣道、旭龢道交界。雖然中文叫「街」，但英文街名就用代表大道嘅「Avenue」。
屋蘭士街本嚟落到柏道，但自從起咗城西公園之後就斷開咗，連去柏道嗰截就叫做屋蘭士里（Oaklands Path）。
張利平

張利平，香港親中派政治人物，黑石集團大中華區主席。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
張勁

張勁，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
張勝祖

張勝祖，係大韓民國嘅一個男藝人同埋演員。
張力

張力（粵音：zoeng1 lik6；英文：tension）係指一啲拉長咗嘅嘢，例如繩、纜、鏈等等，畀返施力者嘅反作用力。
張勉

張勉（韓文：장면；1899年8月28號—1966年6月4號），號雲石（운석），天主敎名約翰（요한，Johan），係韓國敎育家、外交官、政客。係大韓民國第二、七任國務總理，第一、五任韓國國會議員，第四任副總統，並且喺1956年5月15號正式上任，一路做到1960年4月23號。

生平
張勉爲敎育家，歷東星商業學校敎師、書務室長、啓星初等學校長、東星商業學校長。張勉識英文，曉會話，因而得李承晚拔擢。1946年李承晚帶佢入政治。1948年5月第一任國會議員，兼任梵蒂岡特別大使。1949年任駐美國大韓民國大使，1951年11月23號爲第二任韓國國務總理。
1956年5月15號總統時，佢係選副總統，當選後，1956年爲第四任韓國副總統。1960年5月爲五屆國會議員，8月12號第七任韓國國務總理，國土建設團長。1961年5月20號，辭任後佢返鄉下漢城（卽今日首爾），1966年6月4號死於肝腸病，年六十七歲。
尼泊爾山步行

《尼泊爾山步行》（Hiking Walking Nepal）係香港MakerVille製作嘅遊埠節目，繼《台灣山步行》後另一個「山步行」系列作品，由岑樂怡、吳蚊蚊主持，2023年10月2號到10月17號逢禮拜一到五22:30－23:00喺香港電視娛樂ViuTV播出。
節目主持去到尼泊爾行山。而節目本嚟係2020年3月頭開始拍，但拍拍下撞正疫情而中斷。隔咗兩年半後到2022年尾先至續拍，並登上海拔3千幾米嘅 Poon Hill（英文：Poon Hill）。
尼泊爾文維基百科

尼泊爾文維基百科係一個非弁利網站，由維基媒體基金會運行。
尼曼查維迪

尼曼查維迪（塞爾維亞文：Немања Видић，1981年10月21號—）係塞爾維亞前足球員，喺2000至2016年踢職業。

葳蕤史
呢節要加長。
尼泊爾

尼泊爾（粵拼：nei4 bok6 ji5，英文：Nepal）係亞洲一國，響喜瑪拉雅山南面山腰，首都加德滿都。佢南面係印度，北面係中國，夾響兩大國中間。
尼泊爾喺1768年組成嗰時係王國，喺2008年5月28號尼泊爾制憲會議廢咗240年嘅君主制，成立共和國。
尼泊爾
Kathmandu
Swayambhunath
Patan
Bhaktapur
Himalaya
Himalaya
Poon Hill
Mustang
Mustang
巴西燒烤

巴西燒烤係巴西流行嘅燒嘢食方式，會用枝長金屬籤串起啲肉去燒，燒熟後將肉連籤攞去人客面前，人客想食嘅話就即場切出嚟。
巴西戰舞

巴西戰舞（粵拼：baa1 sai1 zin3 mou5，Capoeira）係一種喺16世紀嗰陣由巴西黑奴發展出嚟嘅文化藝術。
巴西旗

巴西旗係代表巴西嘅旗。旗長闊比例7:10，綠色底，中間有黃色菱形，入面有個藍色天球儀。
巴西利亞

巴西利亞（葡文：Brasília）係巴西一座城，又係呢個國嘅首都，喺1956年至1960年建城。1960年4月21號，巴西因為要加快內陸嘅開發，正式將首都由當時嘅里約熱內盧搬去巴西利亞。
截至2013年，巴西利亞嘅人口估計大約有279萬。
巴西柔術

巴西柔術（粵拼：baa1 sai1 jau4 seot6，葡文：jiu-jitsu brasileiro）係一種巴西武術，佢起源於日本傳統柔術同嘉納治五郎開創嘅柔道。
巴西大龍屬

巴西大龍屬（粵拼：baa1 sai1 daai6 lung4 suk6，Teyuwasu），恐龍一種，係蜥形綱恐龍總目龍盤目嘅其中一種屬。
巴西南美航空

巴西南美航空（LATAM Brasil）係巴西一間航空公司，1961年開張。
巴西卷蛋

巴西卷蛋（Bolo de rolo）係種蛋糕，起源自巴西帕南布哥州，將一片牛油蛋糕卷起，入面搽咗番石榴醬，外型似卷蛋。
巴西政治

巴西政治係喺一個聯邦總統制代表民主共和制嘅框架入面進行，總統係國家元首同政府首腦，同時亦都有多黨制。巴西嘅政治同行政組織包括聯邦政府、26個州同一個聯邦區，仲有各個市政府。
屯門第16區運動場

屯門第16區運動場係香港一座建議起嘅區域大型戶外運動場，選址喺新界屯門西南面第16區河畔，面積5.79公頃，有5,000個位。

沿革
康樂及文化事務署喺2009年4月14號就呢個計劃向屯門區議會諮詢，區議員通過動議話要增加固定座位到5,000個或者以上，同埋加入防止噪音設施物料同交通配套等等。到2012年，建築署就工程計劃完成咗技術可行性研究，同埋獲得審批。
屯門避風塘

屯門避風塘（英文：Tuen Mun Typhoon Shelter）係香港一個避風塘，喺新界屯門區屯門東南部沿岸。避風塘佔地56.8公頃，只係畀作業船隻用。
維基同享有多媒體嘅嘢：Tuen Mun Typhoon Shelter
屯門鄉事委員會

屯門鄉事委員會（英文：Tuen Mun Rural Committee）係香港新界屯門區唯一鄉事委員會，現任主席劉業強。
屯門裁判法院

屯門裁判法院係香港其中一個裁判法院，喺屯門屯喜路1號屯門法院大樓。
屯門至赤鱲角連接路

屯門至赤鱲角連接路（英文：Tuen Mun–Chek Lap Kok Link）係香港連接新界屯門同赤鱲角嘅公路。香港特別行政區行政長官曾蔭權響2007-08年施政報告話要起呢條路，2011年動工，2018年10月24號開始分階段通車，2020年12月27號全線通車。
屯門西

屯門西（英文：Tuen Mun West，代號L2）係香港屯門區議會下轄嘅其中一個雙議席選區，2023年設立，範圍主要係屯門區西部。
屯門西北游泳池

屯門西北游泳池（英文：Tuen Mun North West Swimming Pool），係香港新界屯門區嘅一個公眾游泳池，喺屯門西北部鳴琴路95號，由康樂及文化事務署管理。
屯門足球會

屯門足球會（英文：Tuen Mun Football Club）係香港一支帶有地區色彩嘅足球隊，2001年成立，曾經代表屯門區參加香港丙組(地區)足球聯賽，贏過2004/05年度香港丙組(地區)足球聯賽冠軍。後來，屯門區議會改以屯門體育會足球隊為代表，屯門足球會於是用獨立身份參加香港丙組(甲)足球聯賽。
家下已經升到上香港乙組足球聯賽角逐。
巴格門

巴格門（粵拼：baa1 gaak3 mun4，土耳其文：Bergama）係喺土耳其伊茲麥省嘅城市。
巴比倫

巴比倫（粵拼：baa1 bei2 leon4），通常指古巴比倫，係兩河流域文明嘅發源地，位置約莫係而家嘅伊拉克，本來係一個鎮仔，逐漸發展做一個城邦。屬古代世界七大奇蹟嘅空中花園，就係由巴比倫起嘅。
巴比倫省

巴比倫省（阿拉伯文：بابل‎‎）係中東國家伊拉克嘅十九個省之一。
巴格門古城

巴格門古城（粵拼：baa1 gaak3 mun4 gu2 sing4，希臘文：Πέργαμος；土耳其文：Bergama）係舊時安那托利亞、即係而家嘅土耳其境內巴格門嘅一座歷史遺蹟。
巴楚

巴楚（維吾爾文：مارالبېشى ناھىيىسى‎‎）係中國新疆喀什地區嘅一個縣。
巴比

巴比（Báb，1819年10月20號—1850年7月9號）係19世紀波斯人，創立咗巴比教，亦係大同教其中一位中心人物。
巴比倫尼亞

巴比倫尼亞係美索不達米亞一個文明，以巴比倫做核心，前1895年開始出現，曾經建立過獨立王朝，亦曾經畀新亞述帝國統治，之後再建立新巴比倫王國，最後到前539年正式畀波斯第一帝國滅咗。
德爾哈里斯

德爾瑪 W 哈里斯（Delmer W. Harris，1937年6月18號—印第安那州帕蘭菲爾德（英文：Plainfield）），美國前 NBA 聯盟主教練，而家係達拉斯小牛隊約翰遜嘅助理教練，外號「銀狐」。

美國執教生涯
佢嘅早年教練生涯從執教印第安那州 Richmond 嘅 Earlham 學院開始，入職業教練後嘅哈里斯做咗湯尼薩爾科手下ABA聯盟猶他之星嘅助理教練。之後佢做咗休斯敦火箭隊嘅助理教練，喺尼薩爾科離開球隊後成為咗球隊主教練。哈里斯帶領球隊喺1981賽季打入NBA總決賽，但係喺決賽中球隊輸咗畀波士頓凱爾特人隊，哈里斯喺火箭隊執教 1982-83 賽季。
之後唐尼爾森將其帶到咗密爾華基公鹿隊出任球隊嘅助理教練，慢慢成為球隊嘅主教練同埋總經理。喺離開雄鹿之後喺1994年入主洛杉磯湖人隊，獲得 1994-95 賽季NBA最佳教練。幾個賽季之後哈里斯再次成為咗唐尼爾森嘅副手，而家係艾弗里約翰遜嘅助理教練。佢嘅老豆係雄鹿隊總經理拉里哈里斯。

國際執教生涯
1998年世界男子籃球錦標賽他成為咗美國國家男籃主教練魯迪·湯姆賈諾維奇手下嘅助理教練，球隊最終攞咗賽事銅牌。
2004年，哈里斯執教中國國家男子籃球隊，帶領 NBA 全明星球員姚明領銜嘅中國隊喺2004年雅典奧運會中小組賽擊敗歐洲豪門塞爾維亞和黑山，打入八強。
喺做洛杉磯湖人主教練之前，哈里斯係加拿大男籃特別顧問同加拿大 Ken Shields 籃球隊嘅主教練。
德特利孔

德特利孔（Dättlikon），係瑞士蘇黎世州一個鎮仔，人口約莫有8百人。
德波利馬高斯

德波利馬高斯（Debre Markos）係埃塞俄比亞西北面嘅一座城，曾經係高浸省（Gojjam Province）嘅首府。佢嘅位置喺阿姆哈拉行政區，經緯度10°20′N 37°43′E，海拔2446米。2012年嗰陣有262,497人喺度住。
德涅斯特河

德涅斯特河又稱聶斯特河，係東歐一條河，起源自烏克蘭喀爾巴阡山脈，最後流入黑海，長1,362公里。
德清

德清係中國浙江湖州一個縣，總面積936平方公里，人口42萬。
德浦站

德浦站是係釜山地鐵2號線沿線嘅一個地底車站，喺韓國釜山廣域市沙上區德浦洞（韓文：덕포동 (부산)）。呢個站原本嘅副站名係「新羅大學」（신라대），但係喺2009年因應新羅大學（韓文：신라대학교）搬校而冇咗個副名。

車站結構
站體係2面2線曲線式設計側式月台嘅地底車站，等車月台有月台幕門，有4個出口。

史
1999年6月30號：落成使用。
2009年1月10號：刪除副站新羅大學。
德涅斯特河沿岸盧布

德涅斯特河沿岸盧布（ruble transnistrene）係德涅斯特河沿岸嘅法定貨幣，1994年開始用。
布巴內斯禾

布巴內斯禾，或者譯布巴內什瓦爾，係印度奧里薩邦嘅首府兼最大城。呢個城公元前3世紀就已經存在。
布廠灣

布廠灣（Po Chong Wan）係香港一海灣，近深灣，舊時有布廠，而家有船廠。
維基同享有多媒體嘅嘢：Po Chong Wan
布左拉

布左拉（葡文：Leonel de Moura Brizola，1922年1月22號—2004年6月21號）係巴西土木工程師同政治人，喺巴西南大河州卡拉濟紐出世。喺1959年至1963年期間出任南大河州州長，1983年至1987年同1991年至1994年期間出任里約熱內盧州長。布左拉係前巴西總統祖奧高拉特嘅妹夫。
布寧

布寧 (家族)：瑞典嘅一個家族，喺16世紀末開始有。
亞蘭·沙木愛爾·布寧：瑞典數學家。
布寧站：瑞典厄蘭島入面嘅一個車站。
布尼舞曲

1906 年一幅舊相描繪一對男女喺度跟住音樂跳布尼舞。巴哈作嘅《E 小調布尼舞曲》
布尼舞曲（粵拼：bou3 lei4 mou5 kuk1；法文：Bourrée）係早喺 1610 年代經已存在响法國中部嘅一套民間樂曲同舞蹈：喺音樂特性上，布尼舞曲興用 2/4 或者 4/4 拍號，速度上傾向中等偏快，閒閒哋可以去到成 140 bpm 咁快。布尼舞曲亦係喺巴洛克音樂裏面幾有影響力嘅一種舞曲，例如巴洛克音樂名家巴哈（J. S. Bach）嘅《E 小調布尼舞曲》就係一首好出名嘅布尼舞曲。
除咗音樂之外，布尼舞曲對舞蹈亦都有相當嘅影響力：傳統上，啲人跟布尼舞曲跳舞（布尼舞）嗰陣，會一男一女成雙成對噉跳，而且雙腳腳板會以係噉半跳嘅方式嚟踏步；呢種舞仲曾經喺法國嘅宮廷嗰度興咗一排，甚至有影響到（喺法國宮廷擁護之下成形嘅）芭蕾舞－廿一世紀初嘅芭蕾舞技巧裏面有個舞步嘅名就係取自布尼舞曲嘅。
布尼舞曲嘅影響力維持咗相當耐：19 世紀嘅著名波蘭作曲家蕭邦（Chopin）都有作過布尼舞曲；而且廿世紀嘅歐美（尤其係法國）嘅流行音樂都有採用過布尼舞曲嘅元素。
布宜諾斯艾利斯省

布宜諾斯艾利斯省（Provincia de Buenos Aires）係阿根廷廿三省其中一個，喺國土東部，大西洋海邊，首府係拉普拉塔。
布家玲

布家玲，香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
布度洛斯籃球隊

布度洛斯籃球隊（英文：KK Budućnost）係黑山波德戈里察嘅職業籃球球會，依家打緊黑山甲級籃球聯賽。
布容好

布容好，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
布度洛斯

布度洛斯（英文：FK Budućnost Podgorica）係黑山波德戈里察一間職業足球球會，依家踢緊黑山足球甲級聯賽。
愉景灣

愉景灣（英文：Discovery Bay），係香港大嶼山東北部一個灣，同時係一個低密度住宅區。個灣正名叫大白灣（或者就咁叫大白），成個愉景灣住宅區就夾埋隔籬二白灣（二白）、三白灣（三白）同埋四白灣（四白）。愉景灣同香港島西環差約16千米，同2005年開嘅香港迪士尼樂園差兩千米左右。佢南面就係聖母神樂院。家下有1萬4千幾人住，好多外國人，來自30幾個國，而多數係外國人。行政上愉景灣歸離島區。

歷史
愉景灣（攝於2003年7月）
愉景灣係一間地產公司1970年代後期起嘅，原先設計係喺當地起一個度假屋村，後尾間公司響1970年代金融風暴頂唔住，結果落入香港興業（中文：香港興業）手。愉景灣實在好唔方便（當時只有飛翔船），加上租金又貴，所以後來發展商就將淨低度假屋低價公開發售，變成家下海蜂路、海景路一帶低密度住宅區。後尾發展商響高爾夫球場起兩幢樓，再用「低呎價高級享受」作招徠，吸引一批嚮往外國生活形式嘅人來住，愉景灣就咁變成當時留港外國人主要聚居地。隨住政府1990年代搞香港機場核心計劃，愉景灣居住人數大增。發展商就係咁開拓新地，重起埋配套基建，好似去竹篙灣嘅愉景灣隧道，就響2000年5月27號通車，係香港第一條由發展商自己畀錢起嘅行車隧道。家下愉景灣重係發展緊。
2004年，香港政府審計署寫咗份報告，話愉景灣響1977年起嗰時，個發展商香港興業修改過發展大綱，將原本渡假用途改為住宅用途。

生活
愉景灣基礎建設差唔多全部係由香港興業發展同管理，好似路、社區設施、水電、燃料等等。政府設施只有消防局、郵局同一間公立學校。

設施
愉景灣有唔少設施，好似人造沙灘，四個會所（哥爾夫球會、遊艇會、康樂會、海澄湖畔住客會所），其他設施重包括網球場、壁球場、桌球室、泳池、健身室、桑拿同埋蒸汽浴室等。

交通
交通有船有巴士。愉景灣交通服務有限公司喺愉景灣經營十幾條全日嘅區內巴士線，另外有巴士去東涌站、香港國際機場同欣澳站。愉景灣航運服務有限公司就全日經營來回愉景灣同中環嘅小輪。哥爾夫球會同遊艇會都有自己嘅巴士，亦有其他車可以租。
另外有兩條街渡航線經神樂院去坪洲同梅窩。

教育
區內設有多所從幼稚園到中學的學校和學院,既有政府資助的學校,也有私立學校。
Discovery Montessori School (DMS)
位於北商場101鋪, DMS 在當地家庭中享有良好聲譽, 提供優質的蒙特梭利教育, 學校為1至6歲的孩子提供playgroup、幼兒園和幼稚園課程。
Discovery Montessori Academy (DMA) 位於北商場一座, 為3-12歲兒童提供IB蒙特梭利教育課程,是香港及東南亞首家獲得IB蒙特梭利認證的學校。
（私立嘅愉景灣國際學校、智新書院同政府津貼嘅聖公會偉倫小學）同埋一間中學（智新書院）。
愉景灣水塘

愉景灣水塘（英文：Discovery Bay Reservoir）係香港一個私家水塘，專門向大嶼山愉景灣供水，舊時會畀食水住宅用，而家只會用嚟沖廁同淋花。
愉景灣航運

愉景灣航運係香港興業旗下嘅一間渡輪公司，喺1980年代初成立。喺青嶼幹線同愉景灣隧道啟用之前，佢曾經係愉景灣地區往來港九市區嘅唯一公共交通服務。
愉景灣航運曾經一度同時經營愉景灣去中環、愉景灣去梅窩、屯門去赤鱲角同中環去尖東等等嘅航線。不過，而家佢只提供來往愉景灣同中環嘅渡輪服務。
愉景灣交通服務

愉景灣交通服務有限公司（Discovery Bay Transit Services Limited）係香港一間巴士公司，香港興業嘅附屬公司，為大嶼山愉景灣提供24小時區內及對外交通服務。
愉景灣隧道

愉景灣隧道（英文：Discovery Bay Tunnel），係香港唯一私人行車隧道，雙程單線分隔單管，2000年通車，穿過二白坳，連接小蠔灣同愉景灣，收費廣場響小蠔灣。隧道淨係畀愉景灣居民專用車輛同送貨貨車用。
維基同享有多媒體嘅嘢：Discovery Bay Tunnel
愉悅葶藶

愉悅葶藶（學名：Draba jucunda）係十字花科葶藶屬下嘅一個種。
愉景灣國際學校

愉景灣國際學校（英文：Discovery Bay International School）係香港一間國際學校，主校舍喺新界大嶼山愉景灣愉景灣道，1983年創校。
呢篇愉景灣國際學校係關於香港教育（包括學校）有關嘅楔位文章。你可以透過編輯或修訂增加佢嘅內容。
摩士公園游泳池

摩士公園游泳池（英文：Morse Park Swimming Pool），係香港九龍黃大仙區嘅一個公眾游泳池，喺黃大仙鳳舞街80號，連住摩士公園（三號公園），由康樂及文化事務署管理。因為要將副池改建成室內暖水池，泳池會喺2018年11月1號開始暫停開放，預計喺2021年3月（因為維修而延期）重開。
摩天大廈

摩天大廈係指勁高嘅樓。起初係指為一、二十層嘅樓，但而家通常指超過四十層或五十層嘅[未記出處或冇根據]。
摩天使

摩天使，係一種狗，起源自馬爾他，身形的骰，成身有鬆軟濃密嘅毛毛。
摩尼教

摩尼教係發源自公元3世紀波斯嘅宗教，混合祆教、基督教同佛教。呢隻宗教傳入中土嗰陣叫明教，並同祆教、景教合稱「唐代三夷教」。

宋代
喺北宋嘅時候，江南一帶流行「喫菜事魔」，本嚟係摩尼教宗教信仰，方臘嘅農民起事爆發之後，引起朝廷嘅關注。當時翰林院嘅王居正曾經上書講過：「伏見兩浙州縣有喫菜事魔之俗，方臘以前，法禁尚寬，而事魔之俗猶未至於甚熾；方臘之後，法禁愈嚴，而事魔之俗愈不可勝……臣聞事魔者，每鄉或村有一二桀黠，謂之魔頭。」
南宋洪邁撰寫嘅筆記體志怪小說集《夷堅志》講過「喫菜事魔，三山尤熾。爲首者紫帽寬衫，婦人黑冠白服，稱爲明教會。所事佛衣白，引經中所謂『白佛言，世尊』。」
根據《雞肋篇》嘅記載，「事魔食菜」係一種犯罪行為：「事魔食菜，法禁甚嚴，有犯者，家人雖不知情，亦流於遠方。以財產半給告人，余皆沒官……睦州方臘之亂，其徒處處相煽而起。」
摩士公園體育館

摩士公園體育館，香港室內體育館之一，喺黃大仙鳳舞街四十號，摩士公園邊，英文叫Morse Park Sports Centre。行政上歸黃大仙區。設施有籃球場、排球場、羽毛球場、乒乓球檯。
摩天輪

摩天輪係一種機動遊戲設施，可以用來睇風景。
摩奴縣

摩奴縣（粵拼：mo1 nou4 jyun6，英文：Mono County）係美國加利福尼亞州嘅一個縣，面積約莫8110平方公里，人口約莫1萬。
摩尼教宇宙圖

《摩尼教宇宙圖》（日文：マニ教宇宙図）係一幅元朝時期嘅絹布彩繪，描繪摩尼教「十層天八層地」宇宙觀嘅整體像。京都大學文獻語言學教授吉田豐（日文：吉田豊 (言語学者)）喺2010年發現咗呢幅畫，稱佢為「宇宙圖」，唔知幾時傳入日本，而家屬私人收藏。

概述
幅畫可能出自中國元朝嘅浙江、福建等南方地區畫師之手。吉田豐發現畫中有着住摩尼教特有嘅紅邊白袍僧侶服飾嘅人物，喺同新疆發現嘅摩尼教史料對比後，斷定係摩尼教繪畫。畫嘅頂端畀分隔開嘅區塊描繪摩尼教嘅天堂，或稱「光明王國」。主體部份頂端繪有兩個圓形區域，從左到右分別係月宮同日宮。往下就係用圓弧分隔嘅十層天，其中不僅有畫出天使、惡魔等形象，重有西方嘅黃道十二宮。再下方嘅人類世界（凡間）地面上矗立住蘑菇狀嘅「須彌山」，最下層據講畀解釋做摩尼教嘅地獄。
摩尼

摩尼（粵拼：mo1 nei4，敘利亞文：ܡܐܢܝ ܚܝܐ）係摩尼教嘅先知同創始人，佢喺波斯帝國嘅巴比倫（而家嘅伊拉克）度出世。佢六本最出名嘅作品都係用敘利亞文寫嘅，而第七本獻畀薩珊皇帝沙普爾一世嘅著作就用中古波斯文寫。
情濃大地

《情濃大地》（英文：Plain Love）係香港無綫電視喺1995年推出嘅一部電視劇，喺1995年4月3號至4月28號首播，共20集，由劉仕裕監製。主題曲《故地濃情》及插曲《愛得不夠》都由何家勁主唱。
情牽拉麵茶

《情牽拉麵茶》（英文：Ramen Teh），係一部2018年嘅電影，喺星加坡、日本、法國等聯手拍攝。邱金海執導，齋藤工、歐萱、松田聖子、李國煌等人主演。
情深說話在廚房

《情深說話在廚房》（英文：Kitchen Talk ）係香港電視娛樂製作嘅訪談節目，2020年12月5號到12月26號逢禮拜六20:00-20:30喺ViuTV播出。節目介紹食肆廚房唔同崗位嘅職安健資訊。
情深說話未曾講 (歌)

呢個係情深說話未曾講 (歌)喺2020年錄嘅有聲版，未反映之後嘅更新。
情留半天

《情留半天》（英文：Before Sunrise）係套美國嘅愛情電影，喺1995年1月27號上畫。呢套戲嘅主角係伊芬鶴健同埋茱麗蝶兒。
情牽百子櫃

《情牽百子櫃》係香港電視廣播有限公司製作嘅時裝電視劇。
情無四歸

《情無四歸》（粵拼：cing4 mou4 sei3 gwai1）係香港歌手張學友出嘅首張國語唱片，初期剩係得黑膠唱片同錄音帶，直至1996年12月先推出CD。
慎秀瑨

慎秀瑨，係大韓民國嘅一個女藝人同埋歌手。
慕容垂

慕容垂（326年—396年6月2號），本名係霸，字道明，乳名阿六敦，鮮卑昌黎人。係五胡十六國時代嘅君主，亦係前燕文明帝慕容皝嘅第五仔。佢喺384年2月9號稱帝，建立咗後燕政權。396年6月2號，佢喺平城之戰後病死，跟廟號叫世祖，謚成武皇帝。
慕容氏

慕容（粵拼：mou6 jung4）係唐人姓氏，喺《百家姓》裏頭排第436位，依家經已冇乜人用。
呢篇慕容氏係同姓氏有關嘅楔位文章，重未寫完嘅。麻煩你幫手充實佢。
慕尤丁

丹斯里慕尤丁（馬來話：Tan Sri Dato' Haji Muhyidin bin Haji Mohammad Yassin，1947年5月15號—）係馬來西亞政治人，曾任第八任馬來西亞首相、馬來西亞副首相、內政部長、教育部長同埋國際貿易及工業部長等職位。佢係現任巴莪區國會議員，曾經喺2009年至2015年擔任副首相同巫統署理主席，主導國民陣線嘅成員黨至2016年。
1978年，佢當選巴莪國會議員，先後被委任聯邦直轄區副部長同埋貿工副部長。身為巫統柔佛主席，佢喺1986年至1995年期間擔任柔佛州務大臣。1995年佢回掌聯邦事務，被委任青年及體育部長，1999年大選後擔任國內貿易及消費者事務部長，2000年成為巫統副主席。喺阿布都拉·巴達威掌政期間慕尤丁擔任農業部長（2004年－2008年）同國際貿易及工業部長（2008年－2009年）。
2008年，佢競選並喺巫統署理主席嘅職位中獲勝，喺2009年擔任副首相兼教育部長。就職教育部長期間，佢結束咗英語教數理政策。當在野黨要挑戰佢表態係咪「馬來西亞人優先」，佢表示咗具爭議性嘅「馬來人優先」。2015年7月佢因批評「一個馬來西亞發展有限公司醜聞」（1MDB）而喺內閣改組中被除名。2016年6月佢被巫統開除黨籍。之後同馬哈迪成立土著團結黨，加入希望聯盟（希盟）。2020年，時任首相馬哈迪辭職後引發一連串政治危機，期間佢帶領土團黨退出希盟令希盟政府倒台，後同其他黨派組成國民聯盟上台執政，並獲最高元首蘇丹阿都拉任命為第八任首相。由於佢喺呢次政治危機中得以任相具有爭議，前任首相馬哈迪形容慕尤丁嘅做法等同背叛。

逼宮阿布都拉·巴達威
2016年11月，馬來西亞前首相阿布都拉·巴達威喺新書《阿布都拉巴達威傳記》中批評慕尤丁嘅「逼宮」行為，導致佢最終焗住卸下巫統主席同首相嘅職位。

「中資嚟大馬搶飯碗」論
2017年1月10號，慕尤丁發表「中資嚟大馬搶飯碗」言論，掀起軒然大波，國民陣線領袖同中國駐馬大使館都批評佢下野後變臉，為達政治目的不惜破壞馬中一路以嚟嘅友好關係。

贊成永久關閉全國所有夜總會
2020年9月1號，慕尤丁喺「國盟政府匯報半年政績大會」上致表示，贊成永久關閉全國所有夜總會，受到民間人士嘅非議。

阿爸藤鞭論
2020年10月6號，因武漢肺炎疫情而居家隔離嘅慕尤丁喺電視直播表示：「請原諒若果阿爸開始要用藤鞭！」（Maaflah jika Abah ini mula menggunakan rotan！），意指對付所有違反防疫標準工作嘅人。呢番言論惹反對黨議員抨擊，話佢應該用藤條對付自己嘅部長，而唔係用喺人民身上。霹靂丹絨馬林國會議員鄭立慷喺Twitter話：「阿爸要用藤條？先用喺自己嘅內閣人員身上，就連喺土耳其回國好明顯違反SOP嘅部長莫哈末凱魯丁都未被告！」。前任馬來西亞青年同體育部長賽沙迪亦喺Twitter中寫道：「你要鞭打？先鞭打原產業部長凱魯丁。」

人權評論
2021年1月13號，人權觀察公佈嘅《2021年世界人權報告》指出，自國盟政府喺2020年掌權之後，馬來西亞人權有惡化現象。由慕尤丁領導嘅國盟政府放棄建立一個真正獨立嘅警察投訴委員會，對難民同無證移民嘅待遇採取強硬路線，導致移民拘留中心隨後報告確診嘅武漢肺炎病例增加。同時，不斷打擊言論自由、和平集會，並攻擊媒體。

名稱爭議
2021年4月2號，沙亞南高庭撤銷慕尤丁於2020年兼任內政部長期間呢間簽署嘅一個拘留令，原因係佢簽名時使用別名，而非登記嘅真實名。其身份證馬來文註冊名係「瑪希亞丁（Mahiaddin Md Yasin）」，而唔係普通人常用嘅「慕尤丁（Muhyiddin Mohd Yassin）」，該事件隨後成為啲政黨阿頭嘲諷嘅課題。
慎海雄

慎海雄（粵拼：san6 hoi2 hung4；1967年4月—）係中國記者同文宣官員，自2015年7月起擔任廣東宣傳部長。佢而家係中央廣播電視總台，即國家屬下媒體組織嘅負責人。佢仲擔任中共中央宣傳部副部長。佢喺杭州大學獲得中文學士學位，然後喺上海交通大學獲得工商管理碩士學位。佢部分職業生涯都係記者同新聞老編，從新華社浙江分部開始，然後係新華社上海分社嘅總老編，專攻金融。佢畀評選為首屆「十大新華社記者」獎。喺呢段期間，佢喺當時嘅浙江同上海市委書記習近平阿頭下工作。2010年，佢係上海任職期間呢，係喺上海世博會上嘅嘢畀中國政府評為「優秀進步嘅個人」。2012年8月昇做新華社副主編，2014年7月昇做新華社副主任（副部長級）。
2015年7月，慎海雄畀調任廣東省委常委、省宣傳部長，2018年2月，慎海雄被任命為中央電視台（CCTV）負責人，2018年3月，佢被任命中央廣播電視總台總裁。
慎胤祖

慎胤祖，係大韓民國嘅一個女藝人同埋歌手。
慕克里·馬哈迪

拿督斯里慕克里·馬哈迪（Mukhriz bin Mahathir，1964年11月25號—）係馬來西亞第四同第七任首相馬哈迪同茜蒂啊斯瑪嘅仔，亦都係吉打州第11任暨第13任州務大臣。佢曾經出任國際貿易與工業部第一副部長。畢業於上智大學同波士頓大學。

個人榮譽
2019年3月4號，慕克里喺吉蘭丹蘇丹莫哈末五世49歲華誕嘅次輪冊封儀式中，受封SJMK拿督勳銜。

屋企
1993年11月14號，慕克里同Norzieta Zakaria結婚，育有四個孩子。
2020年8月21號，慕克里嘅女米拉·艾麗雅娜·慕克里（Meera Alyanna Mukhriz）同女婿喺酒吧消遣，因抵觸復原行動管制令而俾警察拉咗。
新法蘭西

新法蘭西（法文：Nouvelle-France）係法國喺北美洲嘅其中一個殖民地。佢喺1534－1763年果陣存在過。而家新法蘭西屬於屬於加拿大魁北克省、安大略省同緬尼托巴省嘅一部分，同埋美國嘅路易斯安那州、密西西比州、阿拉巴馬州、伊利諾州、印第安納州、威斯康辛州同埋密芝根州， 而依家法國仲控制緊嘅前新法蘭西疆域係就淨係得返聖皮埃爾及密克隆群島。
新泡泡龍

新泡泡龍（英文：New Puzzle Bobble），係由TAITO開發嘅彈珠消除類遊戲，2011年推出。
新河浦路

新河浦路（粵拼：san1 ho4 pou2 lou6）係中國廣東廣州嘅東西走向馬路，喺越秀區新河浦涌邊北岸。西邊從東湖路開始，一直向東去到美華路。

名
呢條路因為喺新河浦地區而改成噉嘅名。

敘述
全長1.2km，闊18米，1車道，凈畀東向西行。
新法蘭西粵語拼音方案

新法蘭西粵語拼音方案（法文：Système Nouvelle-France de la Latinisation de la Langue Cantonaise，粵拼：san1 faat3 laan4 sai1 jyut6 jyu5 ping3 jam1 fong1 on3，該方案拼音：Sän꜒ Fat꜔-lan꜖-säi꜒ Yüt꜕-yü꜖꜔ pëng꜔-yäm꜒ fong꜒-ngon꜔），法文簡稱 NF，係由加拿大西門菲沙大學嘅一個廣東學生創制出嚟嘅粵語拼音方案[未記出處或冇根據]。佢嘅最初目的在於整套同寬式國際音標對應、能夠轉寫到粵語唔同方言、並且重可以用於正音同埋對外粵語教學嘅拼音方案[未記出處或冇根據]。因此呢個方案幾乎唔用喺唔同語言入面有不同發音嘅字母（如 j）。但係呢套方案推出嘅時間比其他方案遲好多，而且喺最初設計出嚟嘅時候未有考慮電腦中文資訊處理方面嘅問題，所以至今應用唔算廣泛。

簡史
新法蘭西粵語拼音方案最早喺2009年喺粵語協會論壇上面發表。後來經過多次修正，逐漸形成咗今日嘅版本。

字母表
新法蘭西粵語拼音嘅字母包括18個拉丁字母再加埋法文字符œ。
早期嘅版本[未記出處或冇根據]曾經用過北歐字符ø，但係最新嘅版本[未記出處或冇根據]已經改用œ̈（即係œ上面加兩點）。

聲母
共20個，學似下表咁樣：
喺舊版嘅新法蘭西粵語拼音入面重有：
呢幾個音同dz、ts、s呢幾個音喺現代廣州－香港粵語入面已經冇分別或者唔會再導致意思上嘅差異，所以都好少用。

韻腹
共11個，學似下表咁樣：
大部分語言學家認為音素[e]係[ɪ]。

韻尾
共10個：
註：韻尾|-ü|通常祇用喺圓唇元音後面。
早期嘅版本用過抑揚符â來區分唔同韻腹，後來喺改用調值標記聲調之後曾經一度改用下加一點（ạ），最後改用分音符（ä）。

非正式擴充
喺最近發表嗰幾份轉寫試驗入面，新法蘭西粵語拼音多咗幾個非正式嘅擴充字母：
其中有啲擴充字母已經被人升咗格做正式字母。

電腦應變方案
由於新法蘭西粵語拼音方案使用咗好多ASCII當中冇嘅字符（好似世界語咁），一般用ASCII嘅Windows電腦好難正確顯示同埋打出（但係用Unicode嘅Macintosh電腦就無呢個問題），因此俾人批評[未記出處或冇根據]。有見及此，作者曾經推出一套專為中文資訊處理而應變嘅拼音方案[未記出處或冇根據]。應變版拼音方案用兩個甚至三個字母來表示原先用特殊字符表示嘅音素，但係最終呢個應變方案都係冇被人開發成輸入法。

聲調
新法蘭西粵語拼音方案早期跟隨粵拼用阿拉伯數字1到6標記聲調，同時亦兼容九聲標調。後來為咗準確表示粵語入面唔同方言嘅聲調，改為直接用調值標音。
嚴格來講，聲調標記應該出現喺韻母嘅上面。但係由於目前重未有任何電腦軟件可以打出呢套方案嘅聲調標記，所以聲調標記會出現喺音節嘅右上方。
新河浦

新河浦（郵政式拼音：Sun Ho Po）係廣東廣州越秀區一個地方，2006年人口約2.5萬。
新河浦周圍總共有超過六百棟舊建築。大部分係獨立洋樓仔，多數都係仿西洋古典式建築，主要建築特色係清水紅磚牆、民國水刷石、西洋式風格。比較有特色嘅建築包括春園、簡園、逵園同埋培正路嘅明園。
廣州城而今淨低嘅具備中西建築風格嘅洋樓，多數都喺新河浦。呢啲「東山洋樓」，同埋城西西關嘅西關大屋，係廣州兩種傳統民居。2006年4月16號，新河浦定咗係廣州市級歷史文化保護區。
新沙士病毒

新沙士病毒，學名中東呼吸綜合症冠狀病毒（英文：MERS-CoV），係一種可以引發新沙士嘅冠狀病毒，2012年喺沙地阿拉伯發現。
新沙士

新沙士（粵拼：san1 saa1 si6*2），學名中東呼吸綜合症（英文：Middle East respiratory syndrome，簡稱MERS），係種2012年響中東嘅沙地阿拉伯首先爆發嘅傳染病。由於佢嘅病徵同沙士似，所以好多講粵語嘅人都叫佢做「新沙士」。
2015年5月，呢隻病蔓延到南韓，重大規模爆發，搞到週圍國家地區人心惶惶。

敘述
新沙士同2003年爆發嘅沙士一樣，都係冠狀病毒引起，通稱新沙士病毒。雖然佢嘅傳染性冇沙士咁犀利，但致死率比較高。雖然呢個病毒已經出現有限嘅人傳人能力，但冇證據話係有連續性傳染嘅。佢嘅潛伏期一般係2~14日，一般有發燒、咳、呼吸困難等病；嚴重啲甚至會出現肺功能衰竭同死亡。而家冇疫苗同藥可以醫到佢。
布爾岡

布爾岡（法文：Bourgogne，又譯勃艮第、布根地），係法國舊時嘅其中一個大區，2016年併入布爾岡-法蘭琪-康堤，佢嘅葡萄酒好出名。
布爾什維克

1920年俄國共產黨（布爾什維克）第九次代表大會（中文：俄国共产党（布尔什维克）第九次代表大会）主席團。最右邊嗰個係列寧。
庫斯妥迪耶夫（英文：Boris Kustodiev）1920年嘅作品《布爾什維克》
布爾什維克（俄文：большевик，拉丁化：bol'shevik，直譯：「多數派」），係俄國社會民主工黨（中文：俄国社会民主工党）嘅其中一個派別。布爾什維克派嘅領袖列寧認為，社會民主工黨應該建立一個以少數「職業革命家（中文：革命家）」為核心、多數黨員對佢絕對服從嘅組織模式，亦即係民主集中制（中文：民主集中制）。引起黨內另一派嘅質疑同反對。
布爾岡人

布爾岡人（Burgundians，又譯勃艮第人、布根地人），係日耳曼人嘅部落，首先聚居喺萊茵河中游，5世紀移居東高盧，建立過布爾岡人王國，直到6世紀畀法蘭克王國吞併。
布爾加斯

布爾加斯 (Бургас)係保加利亞東南部嘅城市，響黑海西岸。市長係Димитър Николов。人口209,615（2011年2月），係國內第四多嘅城市。
布爾加斯係個工業、運輸、文化同旅遊業重鎮。
布爾干盟

布爾干盟（Булган аймаг）係蒙古一盟，首府布爾干。
布爾戈斯

布爾戈斯（西班牙文：Burgos）係西班牙卡斯提亞與利昂布爾戈斯省嘅首府。
布爾戈斯 - Burgos
布爾戈斯省

布爾戈斯省（西班牙文：Burgos）係西班牙卡斯提亞與利昂東北部嘅一個省，2021年人口有356,055。 省會係布爾戈斯。
打獵

打獵，又叫捕獵、狩獵，係捉住同殺死野生動物（主要係哺乳動物同雀）嘅行為，古時主要為咗嘢食，之後發展到主要當做娛樂。用打獵做職業嘅人叫做獵人。
打炮

嚮官話，打炮／打砲本意係射炮彈，以前又變成咗叫雞嘅粗俗隱語，後來泛指性行為。由此而來，粵語都用嘅潮語有炮友、炮房、約炮……
而依加係男人都鍾意打炮,見到d mk妹就忍唔住插多幾人將佢變做單親媽媽
打爛埕頂山

打爛埕頂山（Shek O Peak），又叫石澳山，係香港嘅山，海拔高284米，喺南區，附近範圍劃咗入石澳郊野公園。由石澳道土地灣入口至雲枕山山腰之間嘅一段山路，因為高低起伏就好似龍嘅脊骨，所以稱為「龍脊」，而打爛埕頂山係「龍脊」上最高點。
呢座山座落喺港島徑第八段。遊人可以喺呢度觀賞石澳、大浪灣，甚至東龍洲嘅景色。登上打爛埕頂山一段有碎石，行山人士要小心行。

文化
電影《喜劇之王》同歌曲《海闊天空》嘅MV都曾經喺打爛埕頂山山腳嘅石澳取景。
打石湖

打石湖（Ta Shek Wu）係香港一笪谷地，喺新界元朗區八鄉，亦係一條新界原居民村落，主要住咗張氏同宋氏嘅客家人。
打爆機

打爆機，打機術語，即打機時得分高過機內程式預設上限（例如九十九萬九千九百九十九）番到零分。重有種情況係將個遊戲嘅所有關卡同埋級別都過嗮關。

打爆機嘅標記
唔同遊戲，打爆機嘅界面都唔一樣。但圍繞以下範圍其一：
出現Congratulations或You Win呢啲字幕。
出現GAME OVER嘅字幕
出現製作成員一覽（類似劇集或電影嘅結尾，多數係靜態或上升或向左嘅跑馬字幕）
出現結局視頻
出現THE END或END OF GAME、Thank you for playing嘅字樣。
出現成績排行榜（若果成績上咗排行，會第一時間畀你簽隻名）
部分遊戲會冇預兆，直接彈返主菜單。

100% 完成
100% 完成（100% completion）：啲主線同支線任務冚唪唥搞掂嗮、要搜集嘅嘢（道具等）搜集嗮嘅狀態；通常一個玩家達到 100% 會有個徽章做獎勵。
打甂爐

打甂爐，俗寫打邊爐，又叫火鍋，係煮食方法一種，用一大煲滾水或湯底，食嗰個人自己將各種切好嘅肉、菜，原隻海鮮或者現成或加咗工嘅肉丸等等食物掟晒落去煠熟，喺啲食物熟咗之後點調味料就食得。
亞洲各地都有唔同特色嘅打甂爐。

種類
鴛鴦鍋
麻辣火鍋：既「麻」又「辣」，源自中國重慶。
沙嗲湯底：將沙嗲醬放入湯底，香港常見。
鴛鴦鍋：主要係為唔食得辣同埋鍾意食辣嘅人而設，煲中間有嚿鐵（隔板），分開沙嗲湯底同清湯底。
「涮羊肉」：北京嘅特色，將羊肉（後來加埋肥牛），菜，豆腐…放入滾水煠一煠，點啲醬食得。由於羊肉薄，拖一拖水就食得。
酸菜白肉鍋：主要材料係酸白菜同豬五花肉，流行於中國東北。
清湯底：只係用清水，啲嘢熟咗搽調味料就食得。其實煲湯好快就將掟落去嘅食物精華吸收，變成一煲集各家大成，唔知乜味嘅。
醉雞鍋：用半隻至一隻雞連同花雕酒、杞子呢啲藥材做湯底，香港廣東各地流行。
韓式火鍋：以韓國泡菜做湯底。
日式火鍋：以麵豉（味噌）做湯底。
芝士火鍋：源自瑞士，香港普遍流行。

俚語
皆因成班人圍住一個煙灰缸食煙嘅情景睇落好似打甂爐，所以香港人就將呢種情景比喻做打甂爐。
打真軍

“打真軍”一詞出自粵劇舞台，原意是武打演員不使用替身用真功夫對打。現引申為娛樂圈或拍電影時拍攝性愛鏡頭時，演員雙方直接發生關係，而不借助替身，或使用假體位。
於千禧年代開始有人將冇做安全措施嘅性行為亦當作為打真軍- 做愛唔用避孕環、避孕套，直接冒愛滋病嘅風險。
斗笠

斗笠，又叫做笠帽、竹笠，係一種用竹做嘅寬大帽，呈圓錐形，係將成熟竹子劈成竹篾用以做胎骨，再附上一層層嘅竹葉或者竹篾，用絲線固定，係東亞同東南亞農夫嘅傳統日常服飾，輕便好用，可以遮太陽擋雨。台灣早期有大量出產，俗稱「葵笠仔」，但家下市面上以大陸貨為主。
斗門區

斗門區（注意斗字有地名變音，粵拼：dau2 mun4 keoi1）係中國廣東珠海一區，面積675平方公里，人口42萬。
斗杓

北斗七星及九星說明。天樞、天璇、天機、天權為𣁽。玉衡、開陽、搖光為杓。九星加招搖同天鋒。玄戈喺搖光招搖之間。
斗杓，亦稱杓，又稱斗柄，斗可以揸手之位。然而更常指天官北斗後尾三星。其所指方向，有夜空司辰定候之用。黃河流域，北斗恆現於天而旋轉。
北斗七星，天樞、天璇、天機，天權，四星叫做𣁽。玉衡、開陽、搖光，叫做杓。然而亦北斗九星，由搖光向外伸，招搖同天鋒，斗杓又多兩星。說法見於史記天官書，「杓端有兩星，一內為矛，招搖。一外為盾，天鋒。」遠古時兩星恆現於夜天，由於歲差，就唔再現。所以上古所指，所指司辰方向，同後世唔同。晉後天鋒唔再恆現，九星就推說為玄戈同招搖，玄戈介乎搖光同招搖之間。
斗杓帶去大角星，蒼龍之角
史記天官書，「分陰陽，建四時，均五行，移節度，定諸紀，皆系於斗。」可見斗係定時定候，非常重要。而又寫「杓攜龍角，衡殷南斗，魁枕參首。用昏建者杓。」用昏建者杓，日入之後昏，杓所以方向就係定時定候關鍵。而杓指嘅方向，即係「杓攜龍角」。龍角即大角之星，遠古時屬東方蒼龍之角。大角特別光，昏時可見，斗杓順住招搖天鋒，就指向大角。
斗湖

斗湖（馬來話：Tawau，之前叫Tawao）係馬來西亞沙巴州第三大城市，喺沙巴州東南部。

氣候
斗湖氣候潮濕、多雨、炎熱，屬於熱帶雨林氣候。

人口
根據馬來西亞統計局，斗湖2010年總人口係412,375人。
馬來人（包括汶萊馬來人）佔5.04%
卡達山－杜順人佔2.73%
巴瑤人佔13.12%
姆魯人佔1.17%
馬來西亞土著佔57.7%
華人佔17.25%
印度人佔0.36%
其他佔2.64%

交通
呢節要加長。

機場
斗湖機場
斗湖機場係沙巴州第二大機場，有定期航班往返新山、吉隆坡、亞庇等地。

公路
有公路往返沙巴州主要城市。

美食
水牛牛雜米粉湯（Soto Makassar）、炸香蕉、椰奶糕點、黃姜飯等。
斗篷

斗篷係種褸，披響膊頭位，無袖，可以擋風保暖。
斗拱

斗拱（粵拼：dau2 gung2），又寫成斗栱或枓栱，係中國建築物撐住簷篷嘅結構。佢係由一組方型嘅斗同弓型嘅拱交錯砌成，砌到向外面伸出去，等個簷可以伸得出啲。斗拱將簷嘅重量，傳到柱上面，靠柱來支撐。斗拱除咗有支撐功用之外，好多時重係建築裝飾。
斗湖省

斗湖省（粵拼：dau3 wu4 saang2，馬來話：Bahagian Tawau）係馬來西亞沙巴州5個省份其中一個，省會係斗湖。斗湖省喺沙巴州東南部，面向蘇祿群島，南面係印尼，面積有14,905平方公里，佔沙巴州20%面積。主要城鎮包括斗湖、拿篤、古納同仙本那。
斗湖省佔沙巴州總人口26%，主要原住民包含巴瑤族、Suluk人（英文：Tausūg people）、Ida'an人（英文：Ida'an）、Tidong人（英文：Tidong）、科科斯群島馬來人、Murut人（英文：Murut people）、倫巴旺族同埋少數混血族群。亦有嚟自印尼嘅大量合法同非法移民，例如布吉納人（Buginese）同托拉查人（Torajans），以及嚟自東帝汶嘅東帝汶人，嚟自菲律賓嘅Tausūg人同維薩亞人以及南亞同西亞移民，包括巴基斯坦人、印度人同阿拉伯人亦可以喺斗湖省搵到。同沙巴州其他地方一樣，斗湖省都有大量唐人居住。
斗湖港係沙巴州入面繼亞庇同山打根之後嘅第三大港口。呢個港口係主要嘅木材同農產品出口中心。斗湖省入面有兩個內陸機場，一個喺斗湖，另一個喺拿篤。斗湖省範圍包括西巴丹島同利吉丹島嘅島嶼，以及石峇迪島嘅北半部（南半部屬於印尼境內）。範圍亦包括斗湖山國家公園。

政區
斗湖省細分為以下政區：
卡拉巴坎縣（3,885 km2）（卡拉巴坎市）
古納縣（1,134 km2）（古納市)
拿篤縣（6,501 km2）（拿篤市）
仙本那縣（1,145 km2）（仙本那市）
斗湖縣（2,240 km2）（斗湖市）
卡拉巴坎縣喺2019年1月1號由斗湖縣分離。
斗零

斗零（零字讀高上聲，好似「擰」）係香港出嘅一種銀仔，值五仙。以前交電費時會用。
斗零喺1989年停用。

文化
斗零可以代表好少好濕碎嘅錢。
斗零踭指嗰啲個踭好細嘅高踭鞋。
我是歌手

《我是歌手》（粵拼：ngo5 si6 go1 sau2；粵語意思：我係歌手；英文：I Am a Singer），係湖南衛視由南韓MBC引入同名嘅大型歌唱歌唱真人騷節目，音樂總監係梁翹柏。7位知名歌手同台競賽（主要嚟自中國大陸，亦有香港、臺灣、韓國、馬拉、新加坡代表），每場由500名現場觀眾聽審決定歌手排名，每位聽審選擇3位自己認為該場表現最佳嘅歌手。每輪第一場冇淘汰，而第二場將淘汰1位歌手，兩場競演所得票數累計最低嘅歌手被淘汰出7人陣容，由新加入嘅1位歌手替補。參加本節目嘅歌手都係喺華人圈內擁有較高知名度，又出過唱片嘅實力歌手。
呢個節目同其他歌唱比賽節目最大嘅唔同係，佢係通過已經成名嘅歌手之間進行競演，唔似得其他節目注重從平民中挖掘草根明星。此外，喺比賽前節目規定參賽歌手要簽「保密條款」，藉此提醒參賽歌手不得向媒體透露自己有冇參賽，因此喺參賽前首發歌手都唔知自己嘅對手係邊個，喺第一次錄製時各個歌手都唔可以互相見面，直到歌手上舞台露面為止，而喺第四季稍微放寬，補位歌手會提早畀在線歌手知道身份，甚至畀踢館成功嘅歌手迎接補位歌手。
第一季於2013年1月起播出，目前已播到第四季。原定於2017年播出嘅第五季，因「限韓令」所以停播，因此更改節目名稱同賽制，並以全新節目名義《歌手》播出。

賽制
每季競演共13期，包括常規賽、復活賽（第一季）、突圍賽（第二季）、半決賽同決賽。從第二季開始喺決賽後加一場巔峰會，共14期。
常規賽分做5輪，每輪分兩場。每輪有7位歌手競演，每場均有500名觀眾聽審投票，每位聽審揀3位自己認為嗰場表現最好嘅歌手。每輪第一場冇淘汰，第二場將累計第一場得票率，最低嘅歌手被淘汰出7人陣容，由新加入嘅1位歌手替補。和第二場競演所得票數相加，總得票率累計最低的選手被淘汰出7人陣容，由新加入嘅一位歌手頂替。被淘汰嘅歌手一般會喺淘汰後嘅下一場進行返場表演，演唱唔再計入投票，畀被替換或淘汰歌手有更多機會放低比賽嘅包袱喺舞台表演。
隨住比賽嘅深入，節目增加「輪盤抽歌」、「致敬專場」、「復活賽」、「突圍賽」等多種比賽形式，用嚟提升節目嘅懸念度。第一季復活賽邀請喺節目入面遭到淘汰嘅歌手再進行競演，復活者可以同未曾遭到淘汰嘅6位歌手爭奪歌王。喺選歌上，除首場競演、復活賽、總決賽可以演唱自己嘅代表作，之後競演需演唱別人嘅作品。第四季就改做只有一次機會演唱自己嘅代表作。而第二季突圍賽除咗邀請喺節目入面遭到淘汰嘅歌手，仲會請所有補位歌手再進行競演。
第三季新增「踢館賽」，改做三場一輪。
踢館賽喺保留原先嘅每兩場競演淘汰一位歌手，新加入嚟嘅賽制，喺普通賽後進行。以邀請出道未滿10年嘅歌手嚟進行比賽提供一個一展身手嘅機會。踢館歌手將面臨比在線歌手更嚴苛嘅考驗——若踢館歌手喺嗰場競演赢咗一半嘅歌手，唱進前四名，就踢館成功，加入在線歌手嘅陣容，嗰場競演排第尾嘅歌手將遭到淘汰；相反踢館失敗，無緣接下來嘅競演。踢館賽嘅得票率唔會計落排位賽同淘汰賽入面，同時都唔會影響補位歌手嘅加入。
因賽程期數有限，第三季取消咗半決賽嘅競演，決賽賽制都會做出相應更改，通過五輪投票決定最終歌王歸屬。
每位歌手都有一位「經紀人」，「經紀人」一般由湖南衛視主持人或天娛傳媒旗下藝人擔任，陪歌手去競演現場或者傳遞節目重要訊息。當歌手被淘汰，相應「經紀人」都被淘汰。另外，節目無固定主持人，普通賽同踢館賽主持人一般由參加競演嘅某位歌手固定去做，當主持人被淘汰嗰陣，再由其他歌手接棒。
我是一隻小小鳥

《我是一隻小小鳥》係臺灣歌手趙傳發行嘅第三張專輯。呢張專輯喺1990年由滾石唱片發行。

簡介
呢張專輯收錄咗10首歌。
我感覺不到你

《我感覺不到你》係馬來西亞歌手巫啟賢出嘅唱碟。喺1996年7月由科藝百代唱片公司發行。

簡介
呢張唱碟收錄咗11隻歌。
我是地球人

《我是地球人》（Glocal Villager），係香港電視娛樂製作嘅資訊節目，2017年6月10號至9月16號逢禮拜六22:30-23:00喺ViuTV播，由盧嘉懿主持。節目會去首爾、臺北、東京呢三個最受香港人歡迎嘅地方，睇住喺嗰度嘅香港人，每日努力學做當地人，由生活細節比較世界各地嘅本土文化差異。
李海瓚

李海瓚（韓文：이해찬；1952年7月10號—），韓國忠清南道清陽出世，係韓國政治人兼言論人、韓國總理。
佢係13至17任韓國國會議員、1995年是漢城副市長、1998年3月3號到1999年5月24號韓國敎育部長、2004年6月30號到2006年3月15號做爲36任韓國總理。
李海達

李海達，香港親中派政治人，香港再出發大聯盟發起人之一。
李海恩

李海恩（英文：Jessica Lee Hoi Yan，1990年7月21號—）係香港女單車手。
李喺香港出世，11歲嗰時同屋企人移民蘇格蘭。2013年，佢喺格拉斯哥大學畢業，攞到生理學及運動科學理學士學位。
李24歲先開始玩場地單車。2018年，佢代表香港參加亞運會。8月28號，佢喺女子競輪賽位列第四，比金牌得主、隊友李慧詩慢0.361秒，比銅牌嘅鍾天使只係慢咗0.006秒。